เคยผ่าถุงน้ำที่เหงือกออกแล้วค่ะเมื่อ 4 ปีก่อน แต่ตอนนี้มีอาการเจ็บบริเวณที่เคยเป็น มีโอกาสเป็นซ้ำมั๊ยค่ะ
สวัสดีค่ะ ถุงน้ำที่เหงือกในที่นี้คงต้องดูด้วยว่าเป็นก้อนอะไร เช่นเป็นถุงน้ำธรรมดา เกิดจากการอุดตันของท่อต่อมน้ำลายและมีการรั่วไหลของน้ำเมือกออกมารอบเนื้อเยื่ออ่อน ทำให้เห็นเป็นก้อนนูน ไม่มีอาการเจ็บหรือปวด หากพบบริเวณเหงือกรอบๆฟัน หรือเป็นเนื้องอกเป็นเนื้อดีหรือเนื้อร้าย ที่ได้ผ่าตัดออกไป จึงจะพอบอกได้ว่าเป็นชนิดที่น่าจะกลับมาเป็นซ้ำได้สูงหรือเปล่าดังนั้นตอนนี้หากเจ็บบริเวณเดิมที่เคยมีถุงน้ำ และพบเห็นก้อนหรือถุงน้ำใหม่ ควรรีบกลับไปพบแพทย์ที่เคยรักษา เพื่อดูว่ามีการเป็นซ้ำหรือเกิดใหม่ของโรคหรือไม่ ในระหว่างนี้รับประทานอาหารอ่อนๆ แปรงฟันให้สะอาดเช้าเย็น